hy hy en id de en en en en en en en en en en en en en en en hy en en en hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy en hy ko en en en en en en en zh id en hy hy hy hy hy hy hy hy hy en hy en hy en hy en hy hy en es tr en hy en hy en en en en en en en en en ru en en fr lt hy en
Նոր իրականություն որոնման համակարգերում. Mobile-աշխարհ, մեքենայական ուսուցում: Ինչպե՞ս գործել - Dimark
December 25, 2016Google, SEO, Նոր տեխնոլոգիաներ
2016-ը մոտենում է ավարտին: Ուսումնասիրելով որոնողական համակարգերից առաջատարի՝ Google-ի որոնման ալգորիթմների նորությունները, թարմացումները, կարող ենք 2 կարևոր ամփոփումներ կատարել.
Google-ը շարժվում է դեպի “Mobile” աշխարհ, որտեղ որոնման արդյունքի ձևավորման համար շատ կարևոր է դառնում կայքի տեսքի և բովանդակության հարմարեցումը բջջային սարքերին:
Մեքենայական խորքային ուսուցումը (Deep learning) կիրառվում է Google-ի որոնման գրեթե բոլոր ասպարեզներում: Հիմա Google-ը ոչ միայն որոշում է որոնման տեքստի բառերի համընկնումը էջի բանալի բառերին, այլ արդեն սկսում է հասկանալ էջի բովանդակության իմաստը: Արդյունքում որոնման արդյունքը դարձել է առավել անհատականացված և որակյալ:
Խոսենք վերոնշյալ 2 թեմաների մասին առավել մանրամասն և տեսնենք, թե նոր իրականությունում ի՞նչ քայլեր պետք է կատարել կայքերի որոնողական օպտիմալացման տեսանկյունից:
“Mobile” աշխարհ. Mobile-first ինդեքսավորումն առաջին քայլն է
2016-ի նոյեմբերին Google-ը հայտարարեց Mobile-first ինդեքսավորման տեստավորման մասին:
Ի՞նչ է Mobile-first ինդեքսավորումը.
Նախկինում Google-ը բջջային որոնման արդյունքի ձևավորման համար վերլուծում էր կայքի հիմնական (համակարգչային՝ desktop) տարբերակի բովանդակությունը և կայքը փոքր էկրաններով դիտելու պիտանելիության աստիճանը:
Այժմ՝ Mobile-first ինդեքսավորման դեպքում Google-ը վերլուծելու է (ինդեքսավորելու է) կայքն այն տեսքով և բովանդակությամբ, որով կդիտեն բջջային սարքերի օգտվողները: Վերլուծության արդյունքում ստացված տվյալները կօգտագործվեն ձևավորելու որոնման արդյունքը՝ ինչպես բջջային սարքերի, այնպես էլ համակարգիչների համար:
Google-ը դա հիմնավորել է այն փաստով, որ բջջային սարքերից կատարված որոնումների քանակն այս տարի գերազանցել է համակարգիչներից որոնումների քանակին, այսինքն աշխարհում մարդիկ Google-որոնում կատարում են ավելի շատ սմարթֆոններից և պլանշետներից, քան համակարգիչներից:
Անհրաժեշտ է կայքերն ադապտացնել բջջային սարքերի էկրաններին, եթե մինչև հիմա դա արված չէ:
Google-ը կայքերի բջջային ադապտացման համար խորհուրդ է տալիս կիրառել Responsive design:
Ի՞նչ է Responsive design-ը:
Responsive design-ի դեպքում կայքում (էջերում) պետք է լինի՝
միանման արտաքին տեսք. բոլոր օգտվողները, անկախ սարքից (համակարգիչ, պլանշետ, սմարթֆոն) և ինտերնետ-դիտարկչից, Էջում պետք է տեսնեն միևնույն էլեմենտները (տեքստը, նկարները, այլ վիզուալ էլեմենտներ): Էջի էլեմենտների չափերը «ճկուն» են և հարմարեցվում են օգտվողի էկրանի չափերին՝ ապահովելով հարմարավետ ընթեռնելիություն:
Միևնույն ինֆորմացիայի ցուցադրում բոլոր սարքերի օգտվողների համար: Էջում չպետք է լինի որևէ տեքստ կամ նկար, կամ այլ վիզուալ էլեմենտ, որը ցուցադրվի համակարգչային-տարբերակում, սակայն չլինի բջջային-տարբերակում:
Միևնույն վեբ-հասցեի (URL) առկայություն: Դա օգտակար է նաև SEO-օպտիմիզացիայի տեսանկյունից:
Responsive design-ի առկայությունը նաև առավելություն է Google-ի որոնման արդյունքի դասակարգման տեսանկյունից (տե՛ս այստեղ):
Մեքենայական խորքային ուսուցում (Deep learning) և բանալի բառերի օգտագործում
Մեքենայական խորքային ուսուցումը (Deep learning) արդեն լայնորեն կիրառվում է որոնողական համակարգերի, առաջին հերթին՝ Google-ի կողմից: Դա արդեն հանգեցրել է նրան, որ որոնողական համակարգը սովորում է հասկանալ էջի բովանդակության իմաստը, այլ ոչ թե որոշում է միայն բառերի համընկման համապատասխանությունը: Google-ի մոտ դա արդեն հայերենով էլ է ստացվում՝
Searchmetrics ընկերությունը, դեռ 2014-ից սկսած, նկատել է շատ փոքր համապատասխանություն էջերում բանալի բառերի (title, description, keywords) օգտագործման և որոնման արդյունքում իրենց զբաղեցրած դիրքերի միջև: Ինտերնետ-մարքեթինգի հեռատես մասնագետներն այսօր արդեն մերժում են կայքն օպտիմիզացնել միայն որոնողական հարցումներին համապատասխան և առաջարկում են նաև կայքում տեղադրել օգտվողի տվյալ հարցմանը բավարարող օգտակար, սպառիչ ինֆորմացիա (օրինակ՝ պրոդուկտի նկարագրության, հոդվածի, նորության, բլոգի հրապարակումների տեսքով):
Հիմա արդեն պետք է մոռանալ էջերի title, description դաշտերում բանալի բառեր գրելը չարաշահելու, դրանք ինչ-որ քանակությամբ կրկնելու, բանալի բառերի իմաստին մոտ բառերով արհեստական էջեր ստեղծելու և այլ մանիպուլյացիոն գործողություններ կատարելու պրակտիկայի մասին:
Դա չի նշանակում, որ էջերի բանալի բառերը պետք է գրել «ոնց պատահի»: Դա նշանակում է, որ էջերի բանալի բառերը պետք է գրել «մարդկային ձևով»՝ ինչպես գրում ենք մարդկանց համար: SEO-ական վերնագրերը՝ ճշգրիտ համընկմամբ, այլևս առավելություն չեն տալիս որոնողական համակարգերում (Google, Yandex) բարձր դիրքեր զբաղեցնելու տեսանկյունից: Մյուս կողմից՝ մարդկանց դուր է գալիս հրապարակումների բնական, «մարդկային» վերնագրերը:
Ինչպե՞ս աշխատել նոր իրականությունում
Դարձրե՛ք Ձեր կայքը Responsive design-ով և ստեղծե՛ք օգտակար, ինֆորմատիվ բովանդակություն ինտերնետ-օգտվողների համար՝ առանց նայելու որոնողական համակարգերի ալգորիթմներին:
Google-ի, Yandex-ի գործող և ապագա բոլոր ալգորիթմները լուծում են մեկ գլխավոր հարց՝ հասկանալ օգտվողի հարցը (հարցի իմաստը) և տրամադրել այդ հարցման լավագույն պատասխանը(ները):
Դուք ունենք առավելություն ալգորիթմների (ծրագրերի) նկատմամբ՝ դուք հասկանում եք Ձեր աուդիտորիային և կարող եք բավարարել իրենց ինֆորմացիոն կարիքները: Իսկ որոնման ալգորիթմների կատարելագործումը միշտ կլինի Ձեր օգտին:
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
Ինչո՞ւ են բիզնեսին հարկավոր փոթդքասթները
Ինչպե՞ս ստանալ գրագետ և «վաճառող» նկարներ՝ առանց մասնագետի օգնության
Ինչպե՞ս համավարակն արագացրեց թվային տեխնոլոգիաների անցման գործընթացը
Ինչպե՞ս են համաշխարհային բիզնես-առաջնորդները պատրաստվում ընկերությունների աշխատանքի վերսկսմանը
Խորհրդավոր հաճախորդն օնլայն խանութներին մեկ տարուց ավելի հանգիստ չէր տալիս
Deep learning Google Mobile first Responsive design SEO
Google My Business համակարգում հնարավոր է ավելացնել մենյու և ծառայության գնացուցակ
10 SEO-խորհուրդ 10 միջազգային փորձագետներից
Leave this field empty if you're human:
8 Social Media Marketing
4 Բիզնես և ինքնազարգացում
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
We are in social networks
Ստանալ բլոգի նոր հոդվածները էլ.փոստով
Leave this field empty if you're human:
Բաժանորդագրվեք բլոգին և առաջինն իմացեք ինտերնետ մարքեթինգի բլոգի նոր հոդվածների մասին
"Dimark" company offers marketing services on digital (Internet) platform for the promotion of company’s brand, products, services and improvement of its sales.
Mon - Fri 9։30am - 6։30pm
Yerevan, 76/3 M. Baghramyan Ave
Copyright © 2022 Dimark LLC, All Rights Reserved